Source: http://tampere.cloudnc.fi/fi-FI/Toimielimet/Asunto_ja_kiinteistoumllautakunta/Kokous_2412018/Lautakunnan_toimivallan_siirtaminen_vira(46020)
Timestamp: 2020-02-23 19:27:10+00:00
Document Index: 10711845

Matched Legal Cases: ['§ 3', '§ 337', '§ 2', '§ 13', '§ 21', '§ 38', '§ 28', '§ 28', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 18']

Lautakunnan toimivallan siirtäminen viranhaltijoille | Tampere esityslistat ja pöytäkirjat
Kokous 24.1.2018
Lautakunnan toimivallan siirtäminen viranhaltijoille
Asunto- ja kiinteistölautakunta, kokous 24.1.2018
§ 3 Lautakunnan toimivallan siirtäminen viranhaltijoille
TRE:334/00.02.01/2018
Hallintokoordinaattori Arja Kekäläinen, puh. 050 5559467 ja lakimies Patricia Nikko, puh. 0400 239 710, etunimi.sukunimi@tampere.fi
Asunto- ja kiinteistölautakunta on 16.8. 2017, 12.9.2017 ja 4.10.2017 siirtänyt toimivaltaansa elinvoiman ja kilpailukyvyn palvelualueen viranhaltijoille.
Tampereen Tilakeskus liikelaitoksessa oleva tilaomaisuus siirtyi asunto- ja kiinteistölautakunnan vastuulle 1.1.2018 alkaen. Valtuusto hyväksyi kokouksessaan 18.12.2017 § 337 hallintosäännön muutokset voimaantulevaksi 1.1.2018.
Hallintosäännössä asunto- ja kiinteistölautakunnalle kuuluvaa toimivaltaa sekä lautakuntien yleistehtäviin kuuluvaa toimivaltaa on tarkoituksenmukaista asetettujen rajojen puitteissa siirtää elinvoiman ja kilpailukyvyn palvelualueen viranhaltijoille ja päivittää uuden toimintamallin muutosta vastaavaksi.
1.1.2018 voimaantulleen hallintosäännön 33 luku 22 § mukaan asunto- ja kiinteistölautakunnan tehtävänä on
1) kaupungin maa- ja tilaomaisuuden hallinnasta ja kehittämisestä vastaaminen
2) maa- ja tilapoliittisten linjausten valmistelu ja seuranta sekä omistajan tavoitteiden asettaminen
3) maa- ja tilapolitiikan toimeenpano valtuuston asettamien tavoitteiden mukaisesti
4) kaupungin maa- ja vesialueiden sekä tilaomaisuuden edunvalvonta
5) asuntopolitiikan linjausten valmistelu ja seuranta kaupunkistrategian pohjalta
6) asuntoasioihin liittyvä edunvalvonta
7) asuntotuotannon kehittäminen mukaan lukien sosiaalinen vuokra-asuminen ja erityisryhmien asuminen
8) asuinalueiden tasapuolisesta kehityksestä huolehtiminen ja seuranta.
Asunto- ja kiinteistölautakunta päättää
1) maankäyttösopimusten ja asemakaavan toteutussopimusten hyväksymisestä
2) alle 2 000 000 euron arvoisten maa- ja vesialueiden hankkimisesta, myymisestä tai muusta luovuttamisesta
3) maa- ja vesialueiden, rakennusten sekä niihin liittyvien tilojen ja alueiden vuokraamisesta
4) alle 2 000 000 euron arvoisten rakennusten sekä niihin liittyvien tilojen ja alueiden sekä luonnonvarojen myymisestä tai muusta luovuttamisesta ja hankkimisesta
5) alle 2 000 000 euron arvoisten asuntojen ja muiden tilojen hallintaan oikeuttavien osakkeiden myynnistä tai muusta luovuttamisesta sekä hankkimisesta
6) asemakaavoitetulla alueella olevan kiinteän omaisuuden ja erityisten oikeuksien lunastamisesta ja rasitteiden perustamisesta, muuttamisesta tai poistamisesta
7) lautakuntien tilahankkeiden yhteensovittamisesta
8) lautakuntien tilahankkeiden hankesuunnitelmien, hankeselvitysten, toteutussuunnitelmien, rakennuttamissopimusten, investointisopimusten sekä taloudellisten loppuselvitysten hyväksymisestä
9) rakennusten purkamisesta ja kirjanpidosta poistamisesta.
Asunto- ja kiinteistölautakunta huolehtii asuntolainsäädännön ja siihen liittyvien säännösten mukaisista viranom aistehtävistä ja käyttää näissä asioissa viranomaiselle kuuluvaa ratkaisuvaltaa
Hallintosäännön 17 § 2 -kohdan mukaan Lautakuntien yleiseen ratkaisuvaltaan kuuluu oman tehtäväalueensa osalta
talousarvioesityksen, palvelu- ja vuosisuunnitelman sekä muiden toimintaa ohjaavien strategisten asiakirjojen hyväksymisestä
palvelujen hankkimista koskevien linjausten hyväksymisestä palvelujen hankintaa koskevien periaatteiden mukaisesti
kuntayhteistyötä koskevien sopimusten ja muiden merkittävien sopimusten hyväksymisestä
avustusten ja tukien myöntämisestä kaupunginhallituksen määräämien periaatteiden mukaisesti
palveluista ja tuotteista perittävien maksujen hyväksymisestä
palvelualueen palveluverkon hyväksymisestä valtuuston ja kaupunginhallituksen hyväksymien periaatteiden mukaisest
yli 1 000 000 euron arvoisten tilahankkeiden tarveselvityksistä ja hankesuunnitelmista sekä niihin liittyvistä investointisopimuksista pitkäaikaisine käyttötalousvaikutuksineen
hyvään johtamis- ja hallintotapaan, riskienhallintaan ja sisäiseen valvontaan liittyvien menettelytapojen hyväksymisestä
vahingonkorvauksen myöntämisestä asetetuissa rajoissa
viranomaisen päätösvallan käyttämisestä
otto-oikeuden käyttämisestä
tässä hallintosäännössä mainitun toimivaltaansa kuuluvan asian siirtämisestä ratkaistavaksi viranomaiselle, joka tämän päätöksenteon osalta toimii lautakunnan alaisena.
Siirrettävä toimivalta edellyttää julkisen vallan käyttöä, joten se on siirrettävissä vain viranhaltijoille. Viranhaltijoiden on päätösvaltaa käyttäessään noudatettava, mitä lainsäädännössä on säädetty. Päätösvaltaa käytettäessä on noudatettava myös tämän lautakunnan vahvistamia yleisiä ohjeita ja määräyksiä.
Tämä päätös korvaa asunto- ja kiinteistölautakunnan päätökset 16.8.2017 § 13, 12.9.2017 § 21 ja 4.10.2017 § 38.
Anna-Kaisa Heinämäki, Apulaispormestari
Asunto- ja kiinteistölautakunnalle kuuluvaa toimivaltaa sekä lautakunnille kuuluvaa yleistä ratkaisuvaltaa siirretään liitteen mukaisesti elinvoiman ja kilpailukyvyn palvelualueen viranhaltijoille.
Viranhaltijoiden on päätösvaltaa käyttäessään noudatettava, mitä lainsäädännössä on säädetty. Päätösvaltaa käytettäessä on noudatettava myös tämän lautakunnan vahvistamia yleisiä ohjeita ja määräyksiä.
Hallintosäännön 17 §:n 12 kohdan nojalla viranhaltijat, joille lautakunnan toimivalta siirretään, toimivat päätöksenteon osalta lautakunnan alaisena.
Tämä päätös on voimassa 25.4.2018 asti.
Teppo Rantanen ilmoitti esteellisyytensä (hallintolaki § 28.1 kohta 5) ja poistui kokouksesta tämän asian käsittelyn ajaksi. Virpi Ekholm ilmoitti esteellisyytensä (hallintolaki § 28.1 kohta 5). Lautakunta päätti yksimielisesti kuulla Virpi Ekholmia asiantuntijana. Hänelle myönnettiin läsnäolo- ja puheoikeus asian käsittelyn ajaksi. Asiantuntija poistui ennen päätöksentekoa.
Apulaispormesteri Anna-Kaisa Heinämäki toimi esttelijänä tämän asian käsittelyn ajan.
Asian esittelijä, apulaispormestari Anna-Kaisa Heinämäki muutti päätösehdotustaan lisäämällä siihen ponnen "Tämä päätös on voimassa 25.4.2018 asti".
Näin muutetun päätösehdotuksen todettiin olevan asian käsittelyn pohjana.
Teppo Rantanen, Virpi Ekholm, Tarja Lampinen, Auli Heinävä, Heli Toukoniemi, Niko Suoniemi, Aila Taura, Pasi Kamppari, Juha-Matti Ala-Laurila, Ari Kilpi, Marjut Malo-Siltanen, Anne Tuominen, Katariina Rauhala, Jaana Rimpi-Muhonen, Raija Laatio-Rimmi, Tea Östman, Riitta Sipilä, Anita Liecks, Sirkka Koivuniemi, Kirsti Hankela, Outi Leppänen, Jarmo Viljakka, Erja Parkkali, Anne Karinen, Anni Andrejeff, Jori Komulainen, Kaisu Kammonen, Marja Uusivuori, Jenni Mäki, Pirjo Rytinki, Anne Salonniemi, Petra Rantanen, Maija Sihvonen, Piritta Haapahuhta, Tarja Vastamäki
Liite Akila 24.1.2018 Delegointi.pdf (pdf, 193 kt)
Kuuntele Liite Akila 24.1.2018 Delegointi.pdf
§ 4 Kuntalain mukaisen otto-oikeuden käyttäminen asunto- ja kiinteistölautakunnassa
§ 5 Kiinteistötoimitusten vireillepanoa sekä kaupungin edustamista kiinteistötoimituksissa koskevan toimivallan siirtäminen kiinteistöt, tilat ja asuntopolitiikka -palveluryhmän vastuualueelle
§ 6 Talonrakennusinvestointien uudelleenbudjetoinnit
§ 7 Maaomaisuuden investointien uudelleenbudjetoinnit, siirtomäärärahat v. 2017
§ 8 Maankäyttösopimus tilan 837-584-5-41 omistajan kanssa kaavaan 8221 liittyen
§ 9 Maankäyttösopimus tilan 837-584-5-29 omistajan kanssa kaavaan 8221 liittyen
§ 10 Maankäyttösopimus tilan 837-584-5-30 omistajan välillä kaavaan 8221 liittyen
§ 11 Kaupungin ja Telia Finland Oyj:n välinen asemakaavaan 8561 liittyvä maankäyttösopimus
§ 12 Tontin 837-129-811-2 (Kaleva) vuokra-ajan jatkaminen
§ 13 Tontin 837-129-818-2 (Kaleva) vuokra-ajan jatkaminen
§ 14 Tontin 837-129-820-4 (Kaleva) vuokra-ajan jatkaminen
§ 15 Tontin 837-129-820-9 (Kaleva) vuokra-ajan jatkaminen
§ 16 Tontin 837-129-811-3 (Kaleva) vuokra-ajan jatkaminen (lisäpykälä)
§ 17 Kaupungin ja Asunto Oy Otavallanhovin välisen maankäyttösopimuksen hyväksyminen, kaavaan 8564 liittyen (lisäpykälä)
§ 18 Viranhaltijoiden päätösten otto-oikeus (lisäpykälä)